Euroopan keskuspankin suuntaviivat (EKP/2000/6), annettu 20 päivänä heinäkuuta 2000, Euroopan keskuspankkijärjestelmän ja Euroopan keskuspankin perussäännön 52 artiklan täytäntöönpanosta siirtymäkauden jälkeen, sellaisena kuin ne ovat muutettuna suuntaviivoilla EKP/2001/10 (konsolidoitu versio)



Virallinen lehti nro C 325 , 21/11/2001 s. 0014 - 0015



Euroopan keskuspankin suuntaviivat (EKP/2000/6), annettu 20 päivänä heinäkuuta 2000, Euroopan keskuspankkijärjestelmän ja Euroopan keskuspankin perussäännön 52 artiklan täytäntöönpanosta siirtymäkauden jälkeen, sellaisena kuin ne ovat muutettuna suuntaviivoilla EKP/2001/10 (konsolidoitu versio) (2001/C 325/12) EUROOPAN KESKUSPANKIN NEUVOSTO, joka ottaa huomioon Euroopan yhteisön perustamissopimuksen (jäljempänä "perustamissopimus") ja erityisesti sen 106 artiklan 1 kohdan sekä Euroopan keskuspankkijärjestelmän ja Euroopan keskuspankin perussäännön (jäljempänä "perussääntö") 12.1, 14.3 ja 52 artiklan, sekä katsoo seuraavaa: (1) Perussäännön 52 artiklan mukaan Euroopan keskuspankin (EKP) neuvosto toteuttaa tarvittavat toimenpiteet sen varmistamiseksi, että kansalliset keskuspankit vaihtavat vastaavaan pariarvoon niiden valuuttojen setelit, joiden vaihtokurssit on lopullisesti kiinnitetty. (2) Perussäännön 52 artiklan tavoitteena on varmistaa mahdollisimman suuri korvaavuus kansallisten valuuttayksiköiden välillä sen jälkeen, kun muuntokurssit on perustamissopimuksen 123 artiklan 4 kohdan mukaisesti vahvistettu, sekä kansallisten valuuttayksiköiden ja euron välillä. Tämän vuoksi EKP-neuvoston on varmistettava, että jokainen kansallinen keskuspankki on valmis vaihtamaan näihin muuntokursseihin jäsenvaltion, jota ei koske poikkeus, kansallisen keskuspankin liikkeeseen laskeman minkä tahansa setelin euroseteliksi. (3) Kansallisten keskuspankkien on varmistettava, että rahaliittoon osallistuvien muiden jäsenvaltioiden setelit voidaan vaihtaa euroseteleiksi ja -kolikoiksi tai että ne voidaan kansallisen lainsäädännön mukaisesti hyvittää tilille. Kansallisten keskuspankkien on varmistettava, että rahaliittoon osallistuvien muiden jäsenvaltioiden setelien vaihtaminen euroseteleiksi ja -kolikoiksi voidaan suorittaa niiden pariarvoon. Kansalliset keskuspankit ovat velvollisia tarjoamaan tällaisen palvelun itse tai nimeämään edustajan, joka suorittaa tämän palvelun niiden puolesta. (4) EKP:n neuvosto on päättänyt varmistaa, että jokainen kansallinen keskuspankki on valmis vaihtamaan näihin muuntokursseihin jäsenvaltion, jota ei koske poikkeus, kansallisen keskuspankin liikkeeseen laskeman minkä tahansa setelin euroseteliksi. (4a) Pahoin varioituneet setelit eivät yleensä kelpaa vaihdettaviksi, ja tietyt tapaukset, joissa seteleitä ei vaihdeta, mainitaan erikseen. Muutamat rahaliittoon osallistuvien jäsenvaltioiden kansalliset keskuspankit ottavat käyttöön merkintätapoja, joilla pyritään helpottamaan ja suojaamaan kansallisten setelien poistamista käytöstä, ja siksi merkityt setelit mainitaan nimenomaisesti kuuluvan niihin seteleihin, jotka eivät kelpaa vaihdettaviksi. Eri jäsenvaltioiden noudattamia merkintätapoja koskevien tietojen julkaiseminen EKP:n verkkosivuilla on tarpeellista. (5) Perussäännön 12.1 ja 14.3 artiklan mukaan EKP:n suuntaviivat ovat erottamaton osa yhteisön lainsäädäntöä, ON ANTANUT NÄMÄ SUUNTAVIIVAT: 1 artikla Määritelmät Näissä suuntaviivoissa tarkoitetaan - "kansallisella keskuspankilla" niiden jäsenvaltioiden keskuspankkeja, jotka ovat ottaneet käyttöön yhteisen rahan perustamissopimuksen mukaisesti, - "rahaliittoon osallistuvilla jäsenvaltioilla" kaikkia jäsenvaltioita, jotka ovat ottaneet käyttöön yhteisen rahan perustamissopimuksen mukaisesti, - "rahaliittoon osallistuvien jäsenvalitoiden seteleillä" kansallisen keskuspankin liikeeseen laskemia seteleitä, jotka olivat 31 päivänä joulukuuta 2001 laillinen maksuväline ja jotka esitetään vaihtamista varten toiselle kansalliselle keskuspankille tai sen nimeämälle edustajalle, - "muiden rahaliittoon osallistuvien jäsenvaltioiden setelien vaihtamisella" sellaisten setelien vaihtamista, jotka kansallinen keskuspankki on laskenut liikkeeseen ja jotka esitetään toiselle kansalliselle keskuspankille tai sen nimeämälle edustajalle siinä tarkoituksessa, että ne vaihdetaan euroseteleiksi ja -kolikoiksi tai että ne kirjataan tilille, - "pariarvolla" Euroopan unionin neuvoston perustamissopimuksen 123 artiklan 4 kohdan nojalla vahvistamien muuntokurssien mukaista arvoa ilman osto- ja myyntikurssien välistä eroa. - "merkitsemisellä" tarkoitetaan kansallisten seteleiden yksilöimistä erottuvalla ja erityisellä tunnuksella, esimerkiksi rei'ittäjällä tehdyillä rei'illä, minkä toteuttavat toimivaltaiset laitokset kussakin rahaliittoon osallistuvassa jäsenvalitioissa toteutettavia oikeudellisia toimia täytäntöön pannessaan tarkoituksenaan helpottaa jäsenvaltion seteleiden poistamista käytöstä, 2 artikla Velvollisuus vaihtaa pariarvoon 1. Kansalliset keskuspankit varmistavat itse tai nimeämänsä edustajan välityksellä, että vähintään yhdessä toimipaikassa valtion alueella muiden rahaliittoon osallistuvien jäsenvaltioiden setelit voidaan vaihtaa niiden pariarvoon euroseteleiksi ja -kolikoiksi tai pyydettäessä hyvittää tilille vaihdon suorittavassa laitoksessa, mikäli kansallisessa lainsäädännössä säädetään tällaisesta mahdollisuudesta. 2. Kansalliset keskuspankit voivat rajoittaa yhdellä kertaa tai yhden päivän aikana vastaanotettavien rahaliittoon osallistuvan toisen jäsenvaltion seteleiden määrää ja/tai kokonaisarvoa. 3 artikla Vaihdettavaksi kelpaavat setelit Muiden rahaliittoon osallistuvien jäsenvaltioiden setelit, jotka voidaan vaihtaa näiden suuntaviivojen mukaisesti, eivät saa olla pahoin vaurioituneita. Ne eivät saa koostua useammasta kuin kahdesta saman setelin yhteenliitetystä osasta eivätkä ne saa olla varkaudenestolaitteen vahingoittamia. Nei eivät saa olla myöskään merkittyjä tai sillä tavoin vahingoittuneita, että merkinnän olemassaoloa on mahdotonta tarkistaa. 4 artikla Loppusäännökset Näitä suuntaviivoja sovelletaan rahaliittoon osallistuvien muiden jäsenvaltioiden kaikkin seteleihin, jotka esitetään vaihdettavaksi 1 päivän tammikuuta 2002 ja 31 päivän maaliskuuta 2002 välisenä aikana. Nämä suuntaviivat osoitetaan rahaliittoon osallistuvien jäsenvaltioiden kansallisille keskuspankeille. Nämä suuntaviivat julkaistaan Euroopan yhteisöjen virallisessa lehdessä.